**Referat – Eliteudvalgsmøde**

**Sted:** DGI Huset, Vejle

**Dato:** Torsdag, den 13. oktober 2022 kl. 16.30 – 20.30

**Deltagere:** Mads Baulund, Ole Brynaa Solkær, Pernille Langelund, Svenn Folkmann, Jonas Schmidt Christensen og Michael Møllgaard Nielsen.

**Afbud:** Peter Lund Andersen

**Dagsorden til ordinært møde:**

1. Godkendelse af dagsorden og opfølgning på referat.
   * *Dagsorden godkendt med følgende tilføjelse: punkt 3: FrameRunning budget 2023 og 2024. Intet til opfølgning.*
2. Eliteidræt for udviklingshæmmede

* *På det seneste bestyrelsesmøde den 6. september blev det besluttet, at eliteudvalget i samarbejde med elitestaben på baggrund af en bestyrelsesbeslutning om at få konkretiseret økonomien for henholdsvis 2023 og 2024 til en særlig øremærket pulje udarbejder et forslag til økonomiudvalget, som efterfølgende behandles i bestyrelsen på mødet den 5. december.*

*Et udkast til budget, som elitestaben har lavet i et samarbejde med Anders Delholm, projektleder på ”Eliteidræt for udviklingshæmmede” blev derfor drøftet på mødet*

*i Eliteudvalget. Det samlede budget er på kroner 451.000 og med samlede deltagergebyrer på kroner 122.500 bliver den samlede udgift kroner 328.500 over henholdsvis 2023 og 2024. Det forudsættes at udgifter til klassifikation ligger hos Medicinsk Udvalg.*

*Budget for 2023 og 2024 blev efterfølgende godkendt samtidig med at det blev understreget, at Eliteudvalgets støtte udelukkende omfatter støtte til idrætter, discipliner og handicapgrupper, som er på PL programmet. Der er derfor støtte til udviklingshæmmede med en IQ under 75, som er på PL-programmet i atletik, bordtennis og svømning og ikke autister, ADHD og Downs, som er handicapgrupper, som ikke er på PL-programmet. Støtte til sidstnævnte gruppe skal derfor findes eksternt. Pt. Er der 1 svømmer og 1 atletikudøver der er i spil til PL.*

1. FrameRunning, budget 2023 og 2024

* *Eliteudvalget drøftede udkast til FR-budget 2023 og 2024 og særlige indsatser indenfor området, som sikrer en fortsat udvikling af det medaljepotentiale, som der er i FrameRunning. Budget er lavet af elitestaben i samarbejde med Anders Delholm og Mansoor Siddiqi.* *Eliteudvalgets støtte omfatter udelukkende støtte til PL-idrætter, discipliner og handicapgrupper, men valgte ekstraordinært at støtte FrameRunning med kroner 150.000 i 2022, da disciplinen med kort varsel (november 2021) ikke kom på PL-programmet i 2024, hvilket betød at den økonomi, som var bragt i spil i 2022 fra Team Danmark og de såkaldte PL-øremærkede midler fra Kirkbi ikke kom til udbetaling. Det samlede budget for henholdsvis 2023 er kroner 383.000 og 2024 kroner 373.000. Eliteudvalget ser derfor med udgangspunkt i ovenstående gerne, at bestyrelsen afsætter de nødvendige midler til FrameRunning i 2023 og 2024, som sikrer en fortsat udvikling af det medaljepotentiale, som der er i denne atletikdisciplin, da Eliteudvalget ikke har mulighed for at prioritere midler til FrameRunning så længe det ikke er på PL-programmet.*

1. Pressalit Sports Academy
   * *Gennemgang af program. Svenn, Ole, Pernille og Mads deltager fredag og lørdag.*
2. 2022, Mesterskabsoversigt
   * *I alt 12 medaljer p.t. fordelt på 4 EM-medaljer og 8 VM-medaljer i de idrætter, som støttes af Eliteudvalget. Udestående mesterskaber er VM i badminton, bordtennis, skydning og goalball. VM i taekwondo er aflyst.*
3. PL 2024 i Paris
   * *Der afholdes efter behov stabsmøder omkring PL, hvor også Magnus Wonsyld, TD deltager sammen med Jonas, Nicklas og Michael som faste deltagere.*
   * *Ultimo september har Jonas, som er vicechef de mission og sammen med Nicklas Bjaaland, chef de mission (DIF) deltaget i ”Open Days” i Paris, hvor arrangørerne har præsenteret og givet status på PL-forberedelserne.*
   * *En endelig samarbejdsaftale mellem DIF og PD omkring et Paris samarbejde er nu under-skrevet.*
4. Team Danmark
   * *Orientering fra de seneste arbejdsgruppemøder. Der er styregruppemøde torsdag den 3. november, hvor der gøres status på samarbejdet i 2022 samt 2023 resultat- og udviklingsmål, samarbejde med eksperter og fælles økonomi i samarbejdet.*
5. Eventuelt
   * *Eliteudvalget vender tilbage med forslag til møde i Eliteudvalget, bl.a. med budget 2023 (2024), Team Danmark status, indstilling til priser m.m.*

**Lukket dagsorden:**

1. Priser 2022:
   * Kulturministerens Parasport Pris – orientering
   * Team Danmark og Salling Groups – trænerpris:
     + *Indstilling af Astrid Gemal, landstræner i ridning*
   * Toyotas pris: ”gør det umulige muligt” prisen
     + *Indstilling af Alexander Hillhouse, svømmer bl.a. med baggrund i hans 2 VM- bronzemedaljer*
   * Pressalits Keep Living Pris
     + *Indstilling drøftes på et senere møde alternativt på mail*
2. Eventuelt
   * + *Intet*